
[bookmark: _Hlk75431152]Az új Vredestein Traxion 95 sorközművelő növénytermesztéshez készült traktorabroncs segít maximalizálni a termelékenységet.

· A Traxion technológia nyitott elrendezésű, keresztirányú bordákkal rendelkezik, amelyek hatékony erőátvitelt és megbízható vonóerőt biztosítanak nehéz körülmények között
· A fejlett szerkezet elősegíti a tapadást, az öntisztulást és a gumiabroncs hosszabb élettartamát
· A Traxion-család legújabb tagja 2026 őszétől hat népszerű méretben lesz kapható

2026. október 27. – Az Apollo Tyres Ltd. piacra dobta a teljesen új Vredestein Traxion 95-öt, egy kifejezetten sorközművelő  növénytermesztéshez kifejlesztett traktorabroncsot, amely a Traxion-technológia bevált előnyeit hozza el . Az új abroncs kiváló vonóerőt , kiemelkedő öntisztító képességet és hosszú élettartamot biztosít, hogy segítsen a gazdáknak és a vállalkozóknak a teljesítmény, a termelékenység és az üzemidő maximalizálásában a termesztési időszak során.

A többi Traxion-termékhez hasonlóan az új gumiabroncs is nyitott elrendezésű keresztirányú bordákkal rendelkezik, amelyek hatékony erőátvitelt és megbízható tapadást biztosítanak nehéz körülmények között. A nem párhuzamos bordatávolság elősegíti az ön tisztulást, így maximalizálva a termelékenységet minden sor között, míg az egyedülálló futófelület-kialakítás és a tartós keverék növeli a vezető kényelmét és meghosszabbítja a gumiabroncs élettartamát. A gazdák és a mezőgazdasági vállalkozók a termesztési időszak egészében élvezhetik a gumiabroncs megbízható teljesítményét és termelékenységét, függetlenül attól, hogy permetezéshez, műtrágyázáshoz vagy egyéb növényápolási munkákhoz használják-e azt.

Yves Pouliquen, az Apollo Tyres Ltd. EMEA-régióért felelős kereskedelmi alelnöke így nyilatkozott: „A Traxion 95 piacra dobása újabb fontos lépést jelent a Traxion-család fejlődésében. A felhasználók mostantól egy kifejezetten sorközművelő  növénytermesztéshez kifejlesztett gumiabroncsban is kihasználhatják a bevált Traxion-technológiát, amely növeli a termelékenységet az egyes sorok között.”

Az első Traxion gumiabroncs 1997-es bevezetése óta a Vredestein márka kiváló tapadást, hosszú élettartamot és a kezelő kényelmét biztosító termékeivel szilárd hírnevet szerzett a mezőgazdasági szektorban. A 2026 őszétől kapható Traxion 95 a legnépszerűbb méretekben lesz elérhető: 230/95 R32 TL 128D, 270/95 R32 TL 136D, 230/95 R36 TL 130D, 300/95 R46 TL 148D, 230/95 R48 TL 136D és 270/95 R48 TL 144D.

További információkért látogasson el a következő weboldalra: https://www.vredestein.hu/ 

Megjegyzések a szerkesztőknek

Képaláírások:
01 Vredestein Traxion 95_front view
02 Vredestein Traxion 95_angle view

További információkért forduljon: 
Katie Wheeler
PFPR Communications
Katie.wheeler@pfpr.com

Az Apollo Tyres Ltd.ről
Az Apollo Tyres Ltd egy nemzetközi gumiabroncs-gyártó és India vezető gumiabroncs-márkája. A vállalatnak több gyártóüzeme van Indiában, valamint egy gyártóüzeme Magyarországon. A vállalat termékeit két globális márkaneve – az Apollo és a Vredestein – alatt forgalmazza, és termékei több mint 100 országban kaphatók egy kiterjedt hálózatban működő márkás, kizárólagos és többféle terméket forgalmazó üzletek révén.

